《蒋颖叔席上》
宋代·郭祥正

春风归未归，白日一何速。偶陪御史骢，逶迤傍林麓。

名花结深御，繁枝缀寒玉。疏青爱老柏，壮节咏孤竹。

诸君皆俊贤，笑傲失羁束。何生家最穷，昨日旋籴粟。

尚能邀我饮，盘馔逮张烛。今夕宁须辞，酩酊固所欲。

醉则骑马归，官长定不辱。酒行姑徐之，聊用讲心曲。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。